סון יאנג

הרפובליקה העממית של סין זהו שם סיני; שם המשפחה הוא סון. סון יאנג (בסינית: 孙杨; נולד ב-1 בדצמבר 1991) הוא שחיין סיני, אלוף אולימפי (לונדון 2012) במשחים ל-400 מטר חופשי ול-1500 מטר חופשי וב-200 מטר חופשי (ריו דה ז'ניירו 2016), 4 פעמים ברציפות אלוף העולם (ברצלונה 2013, קאזאן 2015, בודפשט 2017 וקוואנגג'ו 2019) במשחה ל-400 מטר, בעל 16 מדליות עולמיות מהן 11 זהב (שלישי בכל הזמנים). שיאן עולם בעבר במשחה ל-1500 מטר (2012–2024). ב-28 בפברואר 2020 הורחק סון ל-8 שנים מהשתתפות בתחרויות שחייה לאחר ששבר בכוונה מבחנה עם דגימת שתן שלו. סון נולד וגדל בהאנגג'ואו. באולימפיאדת בייג'ינג (2008) סיים סון שמיני במשחה ל-1500 מטר חופשי בתוצאה של 15:05.12 דקות בשלב המוקדמות קבע תוצאה של 14:48.39 דקות, במקום 18 במשחה ל-400 מטר חופשי בתוצאה של 3:50.90 דקות ובמקום עשירי במשחה ל-4x200 מטר חופשי בתוצאה של 7:13.57 דקות, כשחיין שלישי הוא קבע תוצאה "בזינוק שליחים" של 1:48.73 דקות. באליפות העולם שנערכה ברומא, איטליה בשנת 2009 זכה סון במדליית ארד במשחה ל-1500 מטר חופשי בתוצאה של 14:46.84 דקות, אחרי אוסאמה מלולי מתוניסיה (14:37.28 דקות) וראיין קוקריין מקנדה (14:41.38 דקות). נוסף לכך, הוא סיים במקום 18 במשחה ל-400 מטר חופשי בתוצאה של 3:47.51 דקות ובמקום 15 במשחה שליחים 4x200 מטר חופשי בתוצאה של 7:20.50 דקות, כשחיין ראשון הוא קבע תוצאה של 1:52.30 דקות. במשחקי אסיה שנערכו בגואנגג'ואו, סין בשנת 2010 זכה סון ב-4 מדליות, 2 זהב ו-2 כסף. מדליות זהב במשחה ל-1500 מטר חופשי בשיא אסיה חדש של 14:35.43 דקות ובמשחה שליחים 4x200 מטר חופשי (7:07.68 דקות), כשחיין אחרון קבע תוצאה ב"זינוק שליחים" (1:45.65 דקות). מדליות כסף במשחה ל-200 מטר חופשי (1:46.25 דקות) ובמשחה ל-400 מטר חופשי (3:42.47 דקות). בתחרות שחייה שנערכה בווהאן באפריל 2011 קבע סון במשחה ל-200 מטר חופשי תוצאה של 1:44.99 דקות ובמשחה של 400 חופשי תוצאה של 3:41.48 דקות. באליפות העולם שנערכה בשאנגחאי, סין בשנת 2011 זכה סון ב-4 מדליות, 2 זהב, 1 כסף ו-1 ארד. מדליות זהב במשחה ל-800 מטר חופשי בשיא אישי של 7:38.57 דקות, לפני קוקריין (7:41.86 דקות) וגרגה קיש מהונגריה (7:44.94 דקות), ובמשחה ל-1500 מטר חופשי בשיא עולם חדש של 14:34.14 דקות, לפני קוקריין (14:44.46 דקות) וקיש (14:45.66 דקות). שיפור לשיאו בן ה-10 שנים של גרנט האקט מאוסטרליה (14:34.56 דקות). מדליית כסף במשחה ל-400 מטר חופשי בתוצאה של 3:43.24 דקות, אחרי פארק טאי-הוואן מקוריאה הדרומית (3:42.04 דקות) ולפני פאול בידרמן מגרמניה (3:44.14 דקות). מדליית ארד במשחה שליחים 4x200 מטר חופשי בתוצאה של 7:05.67 דקות, אחרי ארצות הברית (7:02.67 דקות) וצרפת (7:04.81 דקות). באולימפיאדת לונדון (2012) זכה סון ב-4 מדליות, 2 זהב, 1 כסף ו-1 ארד. מדליות זהב, במשחה ל-400 מטר חופשי בשיא אולימפי חדש של 3:40.14 דקות, לפני פארק טאי-הוואן (3:42.06 דקות) ופיטר ונדרקיי מארצות הברית 3:44.69 דקות. תוצאתו רחוקה 7 מאיות מהשיא העולמי במשחה ובמשחה ל-1500 מטר חופשי בשיא עולם חדש של 14:31.02 דקות, לפני ראיין קוקריין שקבע שיא אמריקה חדש של 14:39.63 דקות ואוסמה מלולי (14:40.31 דקות). מדליית כסף במשחה ל-200 מטר חופשי ביחד עם פארק טאי-הוואן בתוצאה של 1:44.93 דקות, אחרי יאניק אנייל מצרפת (1:43.14 דקות) ומדליית ארד במשחה שליחים 4x200 מטר חופשי בתוצאה של 7:06.30 דקות, אחרי ארצות הברית (6:59.70 דקות) וצרפת (7:02.77 דקות). באליפות העולם שנערכה בברצלונה ביולי 2013 זכה סון ב-4 מדליות, 3 זהב ו-1 ארד. מדליות זהב, במשחה ל-400 מטר חופשי בתוצאה של 3:41.59 דקות, לפני קוסוקה הגינו מיפן (3:44.82 דקות) וקונור ג'אג'ר מארצות הברית (3:44.85 דקות), במשחה ל-800 מטר חופשי בתוצאה של 7:41.36 דקות, לפני מייקל מקברום מארצות הברית (7:43.60 דקות) וראיין קוקריין (7:43.70 דקות) ובמשחה ל-1500 מטר בתוצאה של 14:41.15 דקות, לפני ראיין קוקריין (14:42.48 דקות) וגרגוריו פלטריניירי מאיטליה שקבע שיא איטליה חדש של 14:45.37. מדליית ארד, במשחה שליחים 4x200 מטר חופשי בתוצאה של 7:04.74 דקות, אחרי ארצות הברית (7:01.72 דקות) ורוסיה (7:03.92 דקות). כשחיין אחרון הוא שחה ב"זינוק שליחים" בתוצאה 1:43.16 דקות, התוצאה המהירה באליפות במשחה זה. במשחקי אסיה שנערכו באינצ'ון, קוריאה הדרומית בשנת 2014 זכה סון ב-4 מדליות, 3 זהב ו-1 כסף. מדליות זהב, במשחה ל-400 מטר חופשי (3:43.23 דקות), במשחה ל-1500 מטר חופשי (14:49.75 דקות) ובמשחה שליחים 4x100 מטר חופשי. מדליית כסף, במשחה ל-200 מטר חופשי (1:45.28 דקות), אחרי קוסוקה הגינו (1:45.23 דקות). באליפות העולם שנערכה בקאזאן ביולי 2015 זכה סון ב-3 מדליות, 2 זהב 1 כסף ונבחר לשחיין המצטיין של האליפות. מדליות זהב, במשחה ל-400 מטר חופשי בתוצאה של 3:42.58 דקות, לפני ג'יימס גאי מבריטניה (3:43.75 דקות) וראיין קוקריין מקנדה (3:44.59 דקות) ובמשחה ל-800 מטר חופשי בתוצאה של 7:39.96 דקות, לפני גרגוריו פלטריניירי (7:40.81 דקות) ומק הורטון מאוסטרליה (7:44.02 דקות). מדליית כסף, במשחה ל-200 מטר חופשי בתוצאה של 1:45.20 דקות, אחרי ג'יימס גאי (1:45.14 דקות) ולפני פול בידרמן מגרמניה (1:45.38 דקות). נוסף לכך, במשחה ל-1500 מטר חופשי הוא עלה למשחה הגמר מהמקום השלישי בתוצאה של 14:55.11 דקות, אך לא התייצב לגמר. באולימפיאדת ריו דה ז'ניירו (2016) זכה סון בשתי מדליות, זהב וכסף. מדליית זהב, במשחה ל-200 מטר חופשי בתוצאה של 1:44.65 דקות, לפני צ'אד לה קלו מדרום אפריקה (1:45.20 דקות) וקונור דווייר מארצות הברית (1:45.23 דקות) ומדליית כסף, במשחה ל-400 מטר חופשי בתוצאה של 3:41.68 דקות, אחרי מק הורטון (3:41.55 דקות) ולפני גבריאלה דטי מאיטליה (3:43.49 דקות). באליפות העולם שנערכה בבודפשט ביולי 2017 זכה סון בשתי מדליות זהב, במשחה ל-200 מטר חופשי בתוצאה של 1:44.39 דקות, לפני טאונלי האס מארצות הברית (1:45.04 דקות) ואלכסנדר קרסניך מרוסיה (1:45.23 דקות) ובמשחה ל-400 מטר חופשי בתוצאה של 3:41.38 דקות, לפני מק הורטון (3:43.85 דקות) וגבריאלה דטי (3:43.93 דקות). נוסף לכך, הוא סיים במקום חמישי במשחה ל-800 מטר חופשי בתוצאה של 7:48.87 דקות. באליפות העולם שנערכה בקוואנגג'ו, קוריאה הדרומית ביולי 2019 זכה סון בשתי מדליות זהב, במשחה ל-200 מטר חופשי בתוצאה של 1:44.93 דקות, לפני קצוהירו מצומוטו מיפן (1:45.22 דקות) ומרטין מליוטין מרוסיה ודנקן סקוט מבריטניה (1:45.63 דקות) ובמשחה ל-400 מטר חופשי בתוצאה של 3:42.44 דקות, לפני מק הורטון (3:43.17 דקות) וגבריאלה דטי (3:43.23 דקות). נוסף לכך, הוא סיים פעמיים במקום שישי במשחה ל-800 מטר חופשי בתוצאה של 7:45.01 דקות ובמשחה שליחים 4x200 מטר חופשי בשיא לאומי חדש של 7:04.74 דקות. במהלך טקסי חלוקת המדליות סירבו מק הורטון ודנקן סקוט ללחוץ את ידיו של סון וכן לעמוד לצידו על הפודיום, כמחאה על זה שלא הורחק בשל חשד כבד לאימרוץ וקיבלו מכתבי הזהרה מ-FINA על התנהגותם. ב-28 בפברואר 2020 הורחק סון ל-8 שנים מתחרויות שחייה לאחר ששבר מבחנה עם דגימת שתן שלו. בשנת 2013 זכה סון בתואר שחיין השנה בעולם. 5 פעמים (2011, 2012, 2013, 2017 ו-2018) זכה סון בתואר שחיין השנה באזור האוקיינוס השקט. סון נידון לשבעה ימי מעצר לאחר שבנובמבר 2013, נהג ללא רישיון ברכב פורשה והתנגש באוטובוס. נוסף לכך, הוא הושעה מתחרויות ואימונים. 100 מטר חופשי: 48.94 שניות (2013) 200 מטר חופשי: 1:44.39 דקות (2017), שיא אסיה בעבר 400 מטר חופשי: 3:40.14 דקות (2012), שיא אולימפי ושיא אסיה 800 מטר חופשי: 7:38.57 דקות (2011) 1500 מטר חופשי: 14:31.02 דקות (2012), שיא עולם בעבר מדיה וקבצים בנושא סון יאנג בוויקישיתוף התפתחות שיא העולם במשחה ל-1500 מטר חופשי סון יאנג, באתר הוועד האולימפי הבין-לאומי סון יאנג, באתר olympedia.org סון יאנג, באתר Swimrankings סון יאנג, באתר SwimSwam אמיר ענבר, האלוף שיריביו לא מוכנים לעמוד איתו על הפודיום: האם סון יאנג הוא אגדה מהלכת או מסומם שהתחמק?, באתר הארץ, 29 ביולי 2019 אליסף דעואל, צ'יינהטאון: דינג ג'ונווי כובש את הסנוקר, באתר ynet, 9 בנובמבר 2013